EUROPOS PARLAMENTO IR TARYBOS SPRENDIMAS
2005 m. rugsėjo 7 d.
dėl 2000-2006 m. finansinės perspektyvos peržiūrėjimo
(2005/708/EB)
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Europos bendrijos steigimo sutartį,
atsižvelgdami į 1999 m. gegužės 6 d. Europos Parlamento, Tarybos ir Komisijos tarpinstitucinį susitarimą dėl biudžeto vykdymo tvarkos ir biudžeto sudarymo procedūros tobulinimo (1), ypač į jo 19, 20 ir 21 punktus,
atsižvelgdami į 2003 m. gegužės 19 d. Europos Parlamento ir Tarybos sprendimą 2003/430/EB dėl finansinės perspektyvos peržiūrėjimo (2),
atsižvelgdami į Komisijos pasiūlymą,
laikydamiesi Sutarties 272 straipsnio 9 dalies penktoje pastraipoje nustatytos tvarkos (3),
kadangi:
Remiantis bendrosios žemės ūkio politikos reforma, kurią Taryba patvirtino 2003 m. rugsėjo mėn. (4), numatoma sumažinti tiesiogines išmokas („moduliacija“) tam, kad būtų finansuojama kaimo plėtros politika ir pasiekta didesnė pusiausvyra tarp politikos priemonių, skirtų tvariam žemės ūkiui skatinti, ir priemonių, skirtų kaimo plėtrai skatinti ir papildomoms kaimo plėtros priemonėms finansuoti. Todėl finansinė perspektyva, pateikta Tarpinstitucinio susitarimo dėl biudžeto vykdymo tvarkos ir biudžeto sudarymo procedūros tobulinimo su pakeitimais, padarytais Sprendimu 2003/430/EB, I priede (toliau - finansinė perspektyva), turėtų būti iš dalies pakeista siekiant atsižvelgti į „moduliacijos“ poveikį 2006 m. Taigi 1a išlaidų subkategorijos „Bendroji žemės ūkio politika“ asignavimai įsipareigojimams gali būti naudojami 1b subkategorijos „Kaimo plėtra“ papildomoms priemonės finansuoti nekeičiant 1 išlaidų kategorijos „Žemės ūkis“ viršutinių ribų,
NUSPRENDĖ:
1 straipsnis
Finansinė perspektyva iš dalies keičiama taip:
Kasmetinė asignavimų įsipareigojimams viršutinė riba 1 kategorijoje 1a, 1b, 2a ir 2b lentelėse keičiama taip:
a)
skaičius 1a išlaidų subkategorijoje „Bendra žemės ūkio politika“ 2006 m. sumažinamas suma, atitinkančia moduliaciją:
Bendros žemės ūkio politikos sumažintos sumos
2006
Milijonai EUR 1999 m. kainomis
- 570
Milijonai EUR 2006 m. kainomis
- 655
b)
skaičius 1b išlaidų subkategorijoje „Kaimo plėtra“ 2006 m. padidinamas suma, atitinkančia moduliaciją:
Kaimo plėtros padidintos sumos
2006
Milijonai EUR 1999 m. kainomis
+ 570
Milijonai EUR 2006 m. kainomis
+ 655
2 straipsnis
1. Europos Sąjungos finansinė perspektyva 1999 m. kainomis pateikiama priedo 1a ir 1b lentelėse.
2. Finansinė perspektyva, gauta atlikus techninį koregavimą, kuriuo atsižvelgiama į bendrųjų nacionalinių pajamų (BNP) ir kainų kitimą 2005 m., pateikiama priedo 2a ir 2b lentelėse.
3 straipsnis
Šis sprendimas skelbiamas Europos Sąjungos oficialiajame leidinyje.
Priimta Strasbūre, 2005 m. rugsėjo 7 d.